b'\n_START_ARTICLE_\nCombatent il\xc2\xb7legal\n_START_PARAGRAPH_\nUn combatent il\xc2\xb7legal o un combatent/bel\xc2\xb7ligerant no-privilegiat \xc3\xa9s un civil que directament s\'involucra en un conflicte armat en violaci\xc3\xb3 de la lleis de la guerra. Un combatent il\xc2\xb7legal pot ser detingut o jutjat sota la legislaci\xc3\xb3 nacional de l\'Estat detenidor per tal acci\xc3\xb3. Entenem com a no-privilegiat a que no t\xc3\xa9 els privilegis d\'un combatent legal (o soldat regular)._NEWLINE_Les Convencions de Ginebra s\'apliquen en les guerres entre dos o m\xc3\xa9s estats sobirans. L\'article 5 de la Tercera Convenci\xc3\xb3 de Ginebra afirma que la situaci\xc3\xb3 d\'un detingut pot ser determinat per un "tribunal competent". Fins ara, havia de ser tractat com una presoner de guerra. Despr\xc3\xa9s que un "tribunal competent" hagi determinat que un individu detingut \xc3\xa9s un combatent il\xc2\xb7legal, el "poder de detenci\xc3\xb3" pot triar d\'acordar amb el combatent il\xc2\xb7legal detingut si li aplica els drets i privilegis d\'un presoner de guerra tal com es descriu a la Tercera Convenci\xc3\xb3 de Ginebra, per\xc3\xb2 no est\xc3\xa0 obligat a fer-ho. Un combatent il\xc2\xb7legal, que no sigui nacional d\'un estat neutral, i que no sigui nacional d\'un estat co-bel\xc2\xb7ligerant, conserva els drets i privilegis en virtut de la Quarta Convenci\xc3\xb3 de Ginebra pel que ha de ser "tractat amb humanitat i, en cas de judici, no pot ser privat del dret a un judici just"._NEWLINE_Encara que el concepte d\'un combatent il\xc2\xb7legal est\xc3\xa0 incl\xc3\xb2s en la Tercera Convenci\xc3\xb3 de Ginebra, la frase en si no apareix en el document. En l\'article 4 de la Tercera Convenci\xc3\xb3 de Ginebra es descriuen les categories sota les quals pot una persona t\xc3\xa9 el dret d\'acollir-se a la condici\xc3\xb3 de presoner de guerra, i hi ha altres tractats internacionals en qu\xc3\xa8 es nega la condici\xc3\xb3 de combatent leg\xc3\xadtim als mercenaris i als nens. Als Estats Units, la Military Commissions Act of 2006 (Lleis de les Comissions Militars de 2006) codifica la definici\xc3\xb3 legal d\'aquest terme i el president dels Estats Units va atorgar un criteri ampli per determinar si una persona pot ser designada com a combatent enemic il\xc2\xb7legal sota les lleis dels EUA. La suposici\xc3\xb3 que existeixi aquesta categoria de combatent il\xc2\xb7legal, no es contradiu amb les conclusions del Tribunal Penal Internacional per a l\'antiga Iugosl\xc3\xa0via en el Judici Celebici. En el comentari sobre la Quarta Convenci\xc3\xb3 de Ginebra en la sent\xc3\xa8ncia del 1958 del Comit\xc3\xa8 Internacional de la Creu Roja (CICR): Totes les persones en poder de l\'enemic han de ser considerades presoners de guerra i, com a tals, han de ser coberts per la Tercer Convenci\xc3\xb3 o, en el cas dels civils, coberts per la Quarta Convenci\xc3\xb3. A m\xc3\xa9s, "No hi ha estat intermedi, ning\xc3\xba en mans de l\'enemic pot estar fora de la llei", perqu\xc3\xa8 en opini\xc3\xb3 del CICR, "Si els civils participen directament en les hostilitats, es consideren \'il\xc2\xb7legal\' o \'combatents o bel\xc2\xb7ligerants no-privilegiats\' (els tractats de dret humanitari no contenen expressament aquests termes). Poden ser perseguits per la llei interna de l\'Estat de detenci\xc3\xb3 per aquesta acci\xc3\xb3"._NEWLINE_Les Convencions de Ginebra no reconeixen cap estatus legal pels combatents en els conflictes en que no participin dos o m\xc3\xa9s estats-naci\xc3\xb3. Un estat (sol) en un conflicte (avui dia se solen anomenar als combatents com a terroristes) nom\xc3\xa9s t\xc3\xa9 l\'obligaci\xc3\xb3 legal de complir amb l\'article 3 de les Convencions de Ginebra i poden ignorar tots els altres articles. Un estat en aquesta situaci\xc3\xb3 \xc3\xa9s completament lliure a aplicar tots o sols una part de la resta dels articles de les Convencions, tot i que seria recomanable que els apliqu\xc3\xa9s tots.'